CELEX: C2005/217/98
Language: el
Date: 2005-09-03 00:00:00
Title: Υπόθεση T-222/05: Προσφυγή-αγωγή του Francisco Rossi Ferreras κατά της Επιτροπής των Ευρωπαϊκών Κοινοτήτων που ασκήθηκε στις 9 Ιουνίου 2005

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/45
            
         Προσφυγή-αγωγή του Francisco Rossi Ferreras κατά της Επιτροπής των Ευρωπαϊκών Κοινοτήτων που ασκήθηκε στις 9 Ιουνίου 2005
   (Υπόθεση T-222/05)
   (2005/C 217/98)
   Γλώσσα διαδικασίας: η γαλλική
   Ο Francisco Rossi Ferreras, κάτοικος Λουξεμβούργου, εκπροσωπούμενος από τους Gilles Bounéou και Frédéric Frabetti, με τόπο επιδόσεων στο Λουξεμβούργο, άσκησε στις 9 Ιουνίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή-αγωγή (στο εξής: προσφυγή) κατά της Επιτροπής των Ευρωπαϊκών Κοινοτήτων.
   Ο προσφεύγων-ενάγων (στο εξής: προσφεύγων) ζητεί από το Πρωτοδικείο:
   
               —
            
            
               να ακυρώσει την απόφαση της 22ας Ιουλίου 2004, η οποία επιβεβαίωσε την κατάρτιση της εκθέσεως εξελίξεως σταδιοδρομίας για την περίοδο από 1ης Ιανουαρίου 2003 έως 31 Δεκεμβρίου 2003, επικουρικώς δε, ως εκ τούτου, να ακυρώσει την έκθεση εξελίξεως σταδιοδρομίας (REC) για την περίοδο από 1ης Ιανουαρίου 2003 έως 31 Δεκεμβρίου 2003,
            
         
               —
            
            
               να επιδικάσει στον προσφεύγοντα, με κάθε επιφύλαξη τροποποιήσεως ή αυξήσεως, το ποσό των 100 000 ευρώ (εκατό χιλιάδων ευρώ) λόγω ηθικής βλάβης,
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Ο προσφεύγων, υπάλληλος της Επιτροπής, βάλλει κατά της εκθέσεώς του εξελίξεως σταδιοδρομίας για την περίοδο αξιολογήσεως 2003, προβάλλοντας παράβαση των άρθρων 5, 7 και 43 του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων (ΚΥΚ) καθώς και πρόδηλο σφάλμα εκτιμήσεως. Ισχυρίζεται επίσης ότι υπήρξε θύμα ηθικής παρενοχλήσεως εκ μέρους του προϊσταμένου του.